Taurieji metalai

Taurieji metalai – metalai, atsparūs korozijai ir oksidacijai drėgname ore. Taurieji metalai kartu yra ir brangieji metalai, nes jie gamtoje pakankamai reti. Žinomiausi taurieji metalai yra sidabras, auksas ir platina, taip pat šiai grupei priklauso platinos grupės metalai (rutenis, rodis, paladis, osmis, iridis).A. Holleman, N. Wiberg, „Lehrbuch der Anorganischen Chemie“, de Gruyter, 1985, 33. edition, p. 1486

Kartais tauriuoju metalu laikomi gyvsidabrisDie Adresse für Ausbildung, Studium und Beruf „Dictionary of Mining, Mineral, and Related Terms“, Compiled by the American Geological Institute, 2nd edition, 1997Scoullos, M.J., Vonkeman, G.H., Thornton, I., Makuch, Z., „Mercury – Cadmium – Lead: Handbook for Sustainable Heavy Metals Policy and Regulation“,Series: Environment & Policy, Vol. 31, Springer-Verlag, 2002 ar renisThe New Encyclopedia Britannica, 15th edition, Vol. VII, 1976.

Nepaisant didelio atsparumo korozijai tauriaisiais metalais nelaikomi titanas, niobis ir tantalas.

 Savybės 
Paladis, osmis, platina, auksas ir gyvsidabris tirpsta karališkajame vandenyje (koncentruotame druskos ir azoto rūgščių mišinyje), bet iridis ir sidabras netirpsta. Sidabras tirpsta azoto rūgštyje. Rutenis karališkajame vandenyje tirpsta tik esant deguonies, o rodis – tik labai smulkiai disperguotas. Niobis ir tantalas atsparūs visoms rūgštims, įskaitant karališkąjį vandenį.A. Holleman, N. Wiberg, „Inorganic Chemistry“, Academic Press, 2001

 Išnašos 

Kategorija:Juvelyrinės medžiagos
Kategorija:Monetų metalas